kardosdrur/scandi-wiki huggingface dataset:
Bacillus anthracis

Bakterien Bacillus anthracis er en gram positiv sporedannende aerob stav, som i mennesker er årsagen til miltbrand. Bacillus anthracis danner ligesom Bordetella pertussis det dødelige anthrax toksin. Derfor er Bacillus anthracis det ældste og mest anvendte biologiske våben, brugt i Anden verdenskrig mellem Japan og Kina.

Bacillus anthracis blev også brugt i brevforsendelser i USA I 2001, se Miltbrandangrebet i USA 2001. Disse terrorangreb kostede fem amerikanere livet, mens 17 blev alvorligt syge.

I Danmark er der et beredskab mod terrorangreb med Bacillus anthracis.

Anthrax toksin 

Anthrax toksin er et exotoksin af formlen A2B og består af et kompleks af tre proteiner, to enzymer, EF (forkortelse for edema factor) og LF (forkortelse for lethal factor) og en cellebindende komponent PA (forkortelse for protective antigen), se billedet. Ved infektion danner syv PA-enheder en pore i cellemembranen og via endosomer internaliseres EF og LF, der begge forstyrrer den normale biokemiske ligevægt i cellen bl.a. signaltransduktionen førende til apoptose (celledød), se :en:Anthrax toxin.

Et monoklonalt antistof mod PA er udviklet som et lægemiddel til bekæmpelse af miltbrand.

Se også 

 Kighoste
 Zoonose

Henvisninger 

Bakterier
Clostridium tetani

Clostridium tetani er en gram positiv sporedannende anaerob stav, hvis toxiner i mennesker er årsagen til stivkrampe.

Tetani
Clostridium perfringens

Clostridium perfringens er en grampositiv sporedannende stavbakterie.

Madforgiftning 
Bakterien er udbredt i jord og dyregødning hvorfra den kan overføres til fødevarer og forårsage madforgiftning. Årsagerne er for langsom nedkøling af varmebehandlet mad med kød eller fjerkræ kombineret med utilstrækkelig gennemvarmning inden spisning. Forgiftningen skyldes et toksin som bakterierne danner i tyndtarmen. Symptomerne er diarre og mavesmerter, eventuelt kombineret med kvalme og opkast. Det starter normalt 8-12 timer efter spisning af inficerede fødevarer, men der kan gå fra 6 til 48 timer.. Symptomerne varer normalt omkring et døgn, men diarre kan forekomme i op til 2 uger. Der er kun sjældent komplikationer.. Et nyere studium indikerer sammenhæng mellem toksinerne og multibel sklerose.

Koldbrand 
Ved infektion af sår med Clostridium perfringens kan der komme gasgangræn idet der produceres et toksin, som medfører shock, hæmolyse og muskelnekrose. Der er høj dødelighed hvis det ikke behandles.

Referencer 

Perfringens
Gråhø (Lesja)

Gråhø(e) eller Store Gråhø(e) (2.014 moh) er det højeste punkt i Reinheimen nationalpark. På mange kort vises bjerget uden navn og går derfor under betegnelsen 2014 efter højden, der ses på kortene. Lokalt kaldes bjerget for Løyfthøe efter Nordre og Søndre Løyftet, som er forbindelsesveje op fra Lordalen. På nogle officielle kort har bjerget imidlertid fået navnet Gråhøe, og dette navn bruges af såvel Den Norske Turistforening som af Norges vassdrags- og energidirektorat.

Gråhø ligger i Lesja kommune i Innlandet. Bjerget er det mest isolerede blandt de norske bjerge på over 2000 m. Navnet bruges også om det lidt lavere bjerg to km længere mod vest, hvilket har medført behovet for at tale om Store og Lille Gråhø.

Bjerge i Innlandet
Steinsetfjorden

Steinsetfjorden er en sø i Etnedal og Nord-Aurdal kommuner i Innlandet. Den har afløb via Dalselve til Etna.

Søer i Innlandet
Ægte stormhat

 
Ægte stormhat (Aconitum napellus) er en art i Ranunkel-familien, som oprindelig er hjemmehørende i Centraleuropa. Det er en 1-2 m høj staude med store blåviolette blomster. Den anvendes som prydplante i tempererede områder, herunder Danmark. I haver findes varianter med blomster i hvide og rosa farver.

Beskrivelse 
Ægte stormhat er en flerårig, urteagtig plante med en opret vækst. Bladene er spredt stillede, stilkede og håndlappede med 5-7, dybt indskårne lapper. Bladenes form varierer meget, og de øverste blade er mindre indskårne end de nederste. Oversiden er mørkegrøn og næsten hårløs, mens undersiden er lyst grågrøn. Blomstringen foregår i juli-september, hvor man finder blomsterne samlet i kompakte og endestillede stande. De enkelte blomster er 5-tallige og uregelmæssige, sådan at det øverste kronblad er omdannet til en ”hjælm” (stormhat). Kronbladene er oftest blå, men lyseblå blomster ses også. Frugterne er bælge med pyramideformede, vingede frø.

Rodsystemet består af en knoldagtig jordstængel og grove, trævlerødder. Alle dele af planten er stærkt giftige, og det skyldes blandt andet giften aconitin, som hører til blandt de stærkeste plantegifte der findes. Giften kan trænge igennem ubeskyttet hud, og derfor anbefales det at bære handsker, hvis man håndterer planten. LD50 er 0,166 mg/kg legemsvægt, hvilket svarer til 11,62 mg for en person, der vejer 70 kg.

Planten når en højde på ca. 200 cm og en bredde på ca. 50 cm.

Hjemsted 

Ægte stormhat har sin naturlige udbredelse i Europas bjergegne fra England i nordvest til Ukraine i sydøst. Arten er knyttet til halvskyggede, kølige voksesteder med en næringsrig, kalkholdig og fugtig jord. Derfor ses den oftest i skovbryn og lysninger og i fugtige enge.

I Kitzbühel-alperne, Østrig finder man plantesamfundet Molinio-Arrhenatheretea på skiferundergrund i højder mellem 1.922 og 2.127 m. Her vokser arten sammen med bl.a. almindelig løvefod, alperottehale, bidende ranunkel, Crepis aurea (en art af høgeskæg), fjeldrapgræs, Gentiana bavarica (en art af Ensian), katteskæg, mosebunke, mørk brunkulle, nordisk dværgulvefod, rødkløver, rød svingel og vellugtende gulaks.

Underarter 
 Aconitum napellus subsp. castellanum (Spanien)
 Aconitum napellus subsp. corsicum (Korsika)
 Aconitum napellus subsp. firmum (Polen, Tjekkiet, Rumænien og Ukraine
 Aconitum napellus subsp. fissurae (Sydøsteuropa)
 Aconitum napellus subsp. hians (Tyskland, Østrig, Tjekkiet og Polen)
 Aconitum napellus subsp. lusitanicum (Mellemeuropa, sjælden i Sverige og Danmark)
 Aconitum napellus subsp. napellus' (Storbritannien og Frankrig)
 Aconitum napellus subsp. superbum (det tidligere Jugoslavien)
 Aconitum napellus subsp. tauricum (Tyskland, Østrig, Italien, det tidligere Jugoslavien, Polen, Rumænien og Ukraine)
 Aconitum napellus subsp. vulgare (Spanien, Frankrig, Italien, Svejts og Østrig)

 Galleri 

 Noter 

 Kilder og eksterne henvisninger 
 Naturhistoriska riksmuseet: Äkta stormhatt 
 Bo Mossberg og Lennart Stenberg: Den store nordiske flora'', 1999, 

Blå blomster
Haveplanter
Giftige planter
Vinterdag ved Utterslev

Vinterdag ved Utterslev er et maleri af Albert Gottschalk fra 1887.

Gottschalk var friluftsmaler og gjorde sine billeder færdige på stedet og gerne i én sammenhængende proces. Maleriet bærer også præg af hastige penselstrøg.

Eksterne henvisninger 
 Albert Gottschalk: Vinterdag ved Utterslev - Statens Museum for Kunst 
 Vinterdag ved Utterslev, 1887 | Dansk Kulturarv

Malerier fra 1887
Malerier af Albert Gottschalk
Malerier fra Statens Museum for Kunst
Kiko Casilla

Francisco "Kiko" Casilla Cortés (født 2. oktober 1986) er en spansk professionel fodboldspiller, der spiller for Elche som målmand

Han begyndte sin professionelle karriere for Real Madrid, men repræsenterede kun reserveholdene i sin tidlige fase af karrieren. Han fortsatte med at optræde i 126 kampe for Espanyol over seks La Liga sæsoner, før han vendte tilbage til sin tidligere klub Real Madrid i 2015, som han vandt tre UEFA Champions League-titler med, som backup til Keylor Navas. I 2019-20 var han med til at rykke op i Premier League med Leeds United.

Eksterne henvisninger

Noter 

Fodboldspillere fra Spanien
Fodboldspillere fra Real Madrid CF
Fodboldspillere fra RCD Espanyol
Fodboldspillere fra Cádiz CF
Fodboldspillere fra FC Cartagena
Marked på Stege Torv

Marked på Stege Torv er et maleri af Albert Gottschalk fra 1892.

Eksterne henvisninger 
 Statens Museum for Kunst

Malerier fra 1892
Malerier af Albert Gottschalk
Malerier fra Statens Museum for Kunst
7 Years

"7 Years" er en sang af den danske soul-popgruppe Lukas Graham fra albummet Lukas Graham (Blue Album). Den blev udgivet som tredje single fra albummet den 18. september 2015. "7 Years" har opnået succes i Danmark, såvel som i store dele af Europa, samt i Canada og USA.

Sangen er skrevet af Lukas Forchammer, Stefan Forrest, Morten Ristorp, og Morten Pilegaard. Sangen er produceret af Future Animals og Pilo.

I juli 2022 var sangen blevet set over 1,25 mia. gange på YouTube.

Musikvideo 
Den 18. november 2015, udgav bandet en lyrikvideo, indeholdende teksten til sangen, samt masser af billeder af forsangerens barndom, familie og enkelte billeder fra dennes rolle som Grunk i Krummerne-filmene. Lyrikvideoen var fire minutter og ti sekunder lang. En officiel musikvideo til "7 Years" blev udgivet på YouTube den 15. december 2015, og havde en længde på tre minutter og nioghalvtreds sekunder. Videoen viser Lukas Graham fortællende en historie fra Det Kongelige Teater, mens han samtidig bevæger sig rundt på Christiania, hvor han er vokset op. Der vises også klip fra hans fars gravsted, samt fra Los Angeles. Herudover er der klip med hele bandet, både opstillet og i koncert.
Videoen er skrevet, instrueret og klippet af instruktør René Sascha Johannsen.

Sporliste

Præstation 
Sangen har opnået stor succes i Europa, med førstepladser i Danmark, Sverige, Østrig, Holland, Belgien, Irland, Skotland, og Storbritannien, samt top-ti placeringer i, Tyskland, Norge, Luxembourg og Finland. Derudover opnåede sangen succes i resten af verden, med top tyve i USA og en førsteplads i Australien.

Sangen har opnået en placering som nummer 43 på Billboard Hot 100 i USA, efter tre uger på hitlisten. Sidenhen kravlede den op til en placering som nummer tre.

Den 12. februar 2016 blev "7 Years" nummer ét på den britiske single-hitliste, UK Singles Chart, efter kun tre uger på hitlisten. Sangen solgte kombineret 105.000 enheder (inklusiv 3,65 millioner streams). Samme uge blev "7 Years" certificeret sølv for 200.000 solgte enheder. Det er første gang siden Aquas "Turn Back Time" i 1998, at en dansk artist har opnået en førsteplads på hitlisten. Lukas Graham er desuden kun den tredje danske artist i historien, der har ligget nummer ét på UK Singles Chart efter Aqua og Whigfield. Den 15. februar gik sangen ind på førstepladsen i Australien, som den kun tredje danske artist nogensinde, efter Cut'N'Move med "Give It Up" i februar 1994 og Aqua i slutningen af 1997 med "Barbie Girl" og "Doctor Jones".

I Danmark var singlen var den syvende mest spillede danske sang i radioen i 2015.

Hitlister og certifikationer

Ugentlige hitlister

Årslister

Certifikationer

Referencer

Eksterne henvisninger 
 

Sange fra 2015
Singler fra 2015
Nummer-et hits i Danmark
Nummer-et hits i Sverige
Nummer-et hits i Storbritannien
Lukas Graham
Sznajd-modellen

Sznajd-modellen er navnet på en række sociofysiske beskrivelser af beslutningsprocessen hos grupper af mennesker. Den blev oprindeligt formuleret af Katarzyna Sznajd-Weron og Jozef Sznajd i 2000. I 2007 modtog Katarzyna Sznajd-Weron DPG's Young-Scientist Award for Socio- and Econophysics som anerkendelse for sin model. Modellen er også kendt som Sznajd-Weron-modellen og blev oprindeligt kaldt USDF-modellen, hvilket er en forkortelse for "United we Stand, Divided we Fall".

Modellen 

I den første og simpleste version af modellen betragter man en gruppe af individer, der kan have én af to holdninger - fx ja eller nej - som kun kan ændres ved interaktion med andre individer. For at holde det simpelt står individerne på række - dvs. en gittermodel - og kan kun interagere med nogen, der står 2 pladser væk eller mindre. Til at starte med vil ja- sigere og nej-sigere stå tilfældigt, og der vil være omkring lige mange af hver. For hvert tidsskridt vælges et tilfældigt par på rækken, som enten kan være enigt eller uenigt. Er de enige, antager deres to naboer også samme holdning. Er parret derimod internt uenigt, bliver de to naboer også internt uenige.

Matematisk kan hvert individ nummereres, så alle står i rækkefølge. Holdningen hos individ nr. i udtrykkes ved symbolet , som kan antage værdierne  for nej eller  for ja. Systemet udvikler sig efter følgende algoritme:
 Vælg tilfældigt parret  og .
 Opdater naboerne således at  og .
 Gentag 1.-2.

Opdateringen kan programmeres på en computer for effektivt at simulere diskussionen blandt et stort antal mennesker for mange tidsskridt.

Kildehenvisninger

Se også 
 Ising-modellen
 Monte Carlo-simulation

Sociofysik
Karl William

Karl William Wandahl (født 1. januar 1995 i Aarhus) er en dansk sanger. Han er kendt for sine udgivelser Døende fra 2014, Placebo fra 2015 og Livet fra 2016.

Karriere 
Karl William fangede første gang offentlighedens kendskab med "Kostumeramt" som en del af det Aarhus-baserede kollektiv Hukaos bestående af William, Tais og Louis Rustum på kollektivets EP-udgivelse, 1. sal. Det var dog på EP-udgivelsen Døende fra 2014, at han opnåede hitlistesucces med en 8. plads på Tracklisten. EP'en var produceret af Eloq (Cheff Records), Tais (kollektivet Hukaos), Carl Barsk og Emil Hesselbæk. GAFFA og Soundvenue gav begge EP-udgivelsen fire stjerner.

Den 4. maj 2015 udkom Karl Williams debutalbum Placebo. Albummet blev generelt godt modtaget med bl.a. fem stjerner i GAFFA, Soundvenue og Berlingske gav albummet fire stjerner, mens Politiken var mindre begejstrede og gav albummet tre hjerter. Debutalbummet er produceret og komponeret af Mathias Klysner, Tais Stausholm, Carl Barsk og Emil Hesselbæk.

Karl William blev den 16. oktober 2015 tildelt prisen P3 Talentet "for sin stærke debut".

Karl William blev d. 21. oktober 2016 tildelt 'P3 Prisen 2016'

Diskografi

EP/albummer

Singler 
 "Foruden at forgude" (2014)
 "Placebo" (2015)
 "Tale om noget" (2015)
 "Alt er fint" (2016)
 "Blind igen" (2016)
 "Forstenet" (2017)
 "Lidt Ad Gangen" (2017)
 "Om Igen" (2017)
"Samme Vej" - Burhan G (2018)
"Høje Strå (Dunhammer)" (2018)
 "Forfra" (2019)

Priser 
 P3 Guld 2015 (P3 Talentet)
 P3 Guld 2016 (P3 Prisen)

Referencer

Eksterne henvisninger 
 

Sangere fra Danmark
Personer fra Aarhus
Dorothea Louise af Slesvig-Holsten-Sønderborg-Augustenborg

Dorothea Louise af Slesvig-Holsten-Sønderborg-Augustenborg (11. oktober 1663 – 21. april 1721) var en dansk-tysk prinsesse, der var datter af hertug Ernst Günther 1. af Slesvig-Holsten-Sønderborg-Augustenborg. Hun var abbedisse i Itzehoe Kloster fra 1683 til 1721.

Biografi 

Dorothea Louise blev født den 11. oktober 1663 på Augustenborg Slot på Als i Hertugdømmet Slesvig som det ottende barn og femte datter af hertug Ernst Günther 1. af Slesvig-Holsten-Sønderborg-Augustenborg i hans ægteskab med Augusta af Slesvig-Holsten-Sønderborg-Glücksborg. Familien boede på Augustenborg Slot, som Ernst Günther havde grundlagt på Als i 1660 og opkaldt efter sin hustru.

Prinsesse Dorothea Louise blev den 9. oktober 1683 som 20-årig udnævnt til abbedisse i det adelige Itzehoe Kloster i Itzehoe i Holsten. Itzehoe Kloster var et protestantisk jomfrukloster, hvor beboerne er konventualinder, dvs. ugifte damer eller enker af adelsstand. Udnævnelsen blev foretaget af kong Christian 5. af Danmark i hans egenskab af hertug af Holsten. Denne "Recommendatur des Fraüleins aus Sonderburg" var et brud på klosterets statutter, ifølge hvilke stiftsdamerne siden 1634 selv valgte deres abbedisse. Udnævnelsen stødte derfor på modstand både hos konventualinderne og hos hertugen af Slesvig-Holsten-Gottorp, Christian Albrecht. Hertugens indflydelse var dog begrænset, da Christian 5.'s tropper i 1684 havde fordrevet Christian Albrecht fra Gottorp Slot og sendt ham i eksil i Hamborg. Først i 1689 fik Christian Albrecht sine herskabsområder tilbage.

Dorothea Louise måtte på grund af disse stridigheder vente til 1687, før hun de facto kunne tiltræde som abbedisse. Til hendes brug blev der opført et repræsentativt abbedissehus (i dag: Klosterhof 7) umiddelbart ved Laurentius-kirkens nordøstlige hjørne. Det stod færdigt i 1696, ni år efter hendes tiltrædelse som abbedisse.

Dorothea Louise døde den 21. april 1721.

Noter

Eksterne links 
 Hans den Yngres efterkommere 

Huset Augustenborg
Huset Oldenburg
Omfartsvejen (Rudkøbing)

Omfartsvejen er en to sporet omfartsvej der går vest om Rudkøbing, og er en del af sekundærrute 305 der går fra Lohals til Bagenkop.
Den er med til at lede trafikken uden om Rudkøbing Centrum, så byen ikke bliver belastet af for meget trafik

Vejen forbinder Brovej i nord med Søndre Landevej i syd, og har forbindelse til Brovej, Nørrebro, Schnohrs vej, Spodsbjergvej, Skrøbelev Kirkevej og Vindetorpvej.

Kilder 

Rudkøbing
Omfartsveje i Danmark
Basileia

Navnet Basileia kan henvise til flere artikler. Det stammer fra den græske mytologi. 
Ifølge Diodorus Siculus kan hun ligesættes med Theia (eller Thea), en af titanerne, datter af Uranus  og Titaia (som senere bliver kaldt Gaia, Jorden). Hun er gift med sin bror Hyperion, som hun har mindst to børn med: Helius og Selene. (Stamtavle af de græske guder)

Derudover har nogle græske gudinder ordet “Basileia” som tilnavn, som måske stammer fra den mandlige version “Basileus”, der var betegnelsen for kongerne i Det Byzantinske Rige. “Basileia” betyder “personificeret kongerige”, og bliver med denne betydning blandt andet brugt af Platon for Atlantis’ hovedstad, og i Biblen: Basileia tou theou, Guds Rige.
Omfartsvejen (Gørlev)

Omfartsvejen er en to sporet omfartsvej der går syd om Gørlev, og er en del af sekundærrute 255 der går fra Gørlev til Stenlille. Den er med til at lede trafikken uden om Gørlev, så byen ikke bliver belastet af for meget trafik

Vejen forbinder Gørlev Landevej i syd med Ulstrupvej i nord, og har forbindelse til Toftevangsvej og Slagelsevej.

Kilder 

Gørlev
Omfartsveje i Danmark
Bygninger, konstruktioner og anlæg i Kalundborg Kommune
Omfartsvejen (Padborg)

Omfartsvejen er en to sporet omfartsvej der går igennem det nordlige Padborg.
Den er med til at lede trafikken ind til de store erhvervsområderne som ligger i den nordlige del af Padborg, så byen ikke bliver belastet af for meget trafik.

Vejen forbinder Tøndervej i nord med Hermesvej i syd, og har forbindelse til Hærvejen, Plantagevej, Østre Viaduktvej, Industrivej og Lejrvejen.

Kilder 

Padborg
Omfartsveje i Danmark
Omfartsvejen (Søndersø)

Omfartsvejen er en to sporet omfartsvej der går vest om Søndersø og er en del af sekundærrute 311 der går fra Bogense til Odense. Den er med til at lede trafikken uden om Søndersø, så byen ikke bliver belastet af for meget trafik.

Vejen forbinder Odensevej i syd med Højagervej i nord, og har forbindelse til Vesterled og Søndersøvej.

Kilder 

Søndersø
Omfartsveje i Danmark
Bygninger, konstruktioner og anlæg i Nordfyns Kommune
Dominatet

Dominatet (284-476 e.kr) var den sidste af de to faser af Romerriget. Den første fase var principatet og dominatet var den "despotiske" senere regeringsperiode. Dominatet ses som at have begyndt med Kejser Diocletian i 284 efter krisen i det tredje århundrede (235-284) og sluttede med det Vestromerske riges sammenbrud i 476, med regeringen af Justinian I (527-565) eller med Herakleios (610-641). I den østlige del af Romerriget, og især fra det tidspunkt, Justinian I, udviklede dominatet sig til autokratisk despotisme.

Udtrykket "Dominatet" stammer fra , . Tiltaleformen, der allerede anvendtes af slaverne til deres ejere og herrer, blev ind imellem brugt om kejsere af det julisk-claudiske dynasti (den første dynasti). Specielt Tiberius siges at have set det som overdreven lefleri. Men det var almindeligt under Diocletian, hvilket derfor var et logisk valg som navnet for den første regent af det "tidlige" dominat siden han opgav den tidligere titel Imperator Cæsar for den nye titel Dominus Noster.

Referencer 

Romerriget
Queen's Counsel

Queen's Counsel (QC) er en titel for særligt erfarne og kvalificerede jurister i Storbritannien og i nogle lande i det britiske statssamfund.

Når Storbritannien har en regerende dronning (siden 1952: Elizabeth II) er titlen Queen's Counsel. Når det er en konge, der regerer, er titlen King's Counsel (KC).

I almindelighed kræver der mindst 15 års erfaring som barrister for at kunne blive QC. Fra 1997 er det også muligt for en særligt erfaren solicitor at blive QC. En QC bruger en anden dragt end de øvrige britiske advokater.

Storbritanniens retsvæsen
Katholische Hofkirche (Dresden)

Katholische Hofkirche i Dresden, indviet til den hellige Treenighed (Sanctissimae Trinitatis), er en Katedral i bispedømmet Dresden-Meißen og Dresdens bykirke. Den blev bygget fra 1739 til 1755 i barokstilen under Kurfyrste  Frederik August 2 gennem den italienske bygmester Gaetano Chiaveri (1689-1770).  1964 blev den ophævet til domkirke, og 1980 blev den bispedømmet Dresden-Meißens Katedral.

Som tidligere fyrstehofkirke var den en overgang forbundet med slottet Residenzschloss. Kirken står i nærheden af Elben i den gamle by mellem Schloßplatz og Theaterplatz.

Historie 
Den  fra 1739 til 1755 gennem Gaetano Chiaveri byggede Katholische Hofkirche er en af Sachsens største kirkebygninger. Kirken blev indviet den 29. Juni 1751. Til indvielsegudstjenesten opførtes messen i d-mol og hymnen Te Deum i d-dur af Johann Adolph Hasse. 

På grund af vejrliget havde kirketårnets sandsten taget skade og kirkens tårn blev fra 1867 til 1868 restaureret under ledelse af Dresdens by-bygmester Adolph Canzler (1818-1903). 

Kirken blev 1900 over en underjordisk fjernvarmekanal forsynet med fjernvarme. 

Under luftbombardementet af Dresden fra 13. til 15. Februar 1945 blev kirke flere gange ramt af flybomber. Taget og de indre hvælvinger styrtede ned. De ydre vægge blev beskadiget, og delvis fuldstændig ødelagt. Genopbygningen varede til 1965. Man kan endnu i dag på grund af kirkeskibets forskellige stenfarver se spor af ødelæggelserne. Tre af de prægtige hjørnekapeller blev næsten restaureret som de originale. Den fjerde fik en ny form.

Kirker i Tyskland
Dresden
Vild med dans-deltagere

Dette er en liste over deltagerne i tv-programmet Vild med dans, som vises i Danmark på TV 2.

Liste over deltagere 

Deltagere
Serif PagePlus

Serif PagePlus er et desktop publishing-program, der sælges af det engelske firma Serif. Programmet er et billigt program sammenlignet med professionelle systemer som Adobe InDesign og Quark Xpress. Det giver stadig mange muligheder for at lave komplicerede opsætninger, f.eks. skygger. Der kan tegnes enkle figurer og skemaer i programmet og teksten kan sættes op som figursats. Der arbejdes med typografier og andre opsætninger for de forskellige objekter på siden, de kaldes for styles.

Der kan arbejdes i lag og med master pages.

En udpræget svaghed er, at der ikke er nogen dansk ordbog til automatisk orddeling. Denne skal altså ske manuelt eller ved at koble programmet på ordbogen fra et Adobe-produkt. Fra og med version X9 kan programmet benytte Hunspell-ordbøger til såvel stavekontrol som orddeling. Først med versionen X8 fra 2014 har programmet fået mulighed for at placere tekstlinjer efter et grid på siden. 

Programmet kan arbejde både i RGB-farver og i CMYK. Pantone-farver kan vælges fra paletter.

Programmet kan danne output direkte til printer eller til PDF-filer. 

Firmaet laver også programmer til billedbehandling, men PagePlus fungerer med alle standard-filformater. 

Der findes et brugerforum for firmaets produkter.

Eksterne henvisninger
 Serifs hjemmeside

Kontorteknik
DTP-programmer til Windows